รัฐบาลไทย-ข่าวทำเนียบรัฐบาล-มท. เดินหน้าแนวทางป้องกันและแก้ไขปัญหายาเสพติดเชิงรุก  สั่งการ 9 จังหวัดนำร่อง ใช้ “กาฬสินธุ์โมเดล” เป็นต้นแบบดำเนินงาน
วันพุธที่ 30 มกราคม 2562
มท. เดินหน้าแนวทางป้องกันและแก้ไขปัญหายาเสพติดเชิงรุก  สั่งการ 9 จังหวัดนําร่อง ใช้ “กาฬสินธุ์โมเดล” เป็นต้นแบบดําเนินงาน
มท. เดินหน้าแนวทางป้องกันและแก้ไขปัญหายาเสพติดเชิงรุก  สั่งการ 9 จังหวัดนําร่อง ใช้ “กาฬสินธุ์โมเดล” เป็นต้นแบบดําเนินงาน
วันนี้ (30 ม.ค.62) ที่กระทรวงมหาดไทยนายธนาคม จงจิระ รองปลัดกระทรวงมหาดไทยเปิดเผยว่า ตามที่พลเอก ประยุทธ์ จันทร์โอชา นายกรัฐมนตรีได้มีข้อสั่งการในคราวประชุมคณะรัฐมนตรี เมื่อวันที่ 25 กันยายน 2561และเมื่อวันที่ 16 ตุลาคม 2561 ให้ใช้รูปแบบ“กาฬสินธุ์โมเดล”ในการดําเนินงานป้องกันและแก้ไขปัญหายาเสพติดขยายไปดําเนินการในจังหวัดอื่น และให้รีบดําเนินการในทุกมิติ ซึ่งสํานักงานคณะกรรมการป้องกันและปราบปรามยาเสพติด (ป.ป.ส.) ได้คัดเลือกจังหวัดนําร่อง 9 จังหวัด ประกอบด้วย สิงห์บุรี สระแก้ว ชัยภูมิ หนองบัวลําภู เชียงราย พิษณุโลก สุพรรณบุรี สุราษฎร์ธานี และพัทลุง ให้นํารูปแบบ “กาฬสินธุ์โมเดล” ไปจัดทําเป็น “แผนจังหวัดนําร่อง จังหวัด... พ้นภัยยาเสพติด 2562”
รองปลัดกระทรวงมหาดไทยกล่าวว่าพลเอก อนุพงษ์ เผ่าจินดา รัฐมนตรีว่าการกระทรวงมหาดไทยได้กําชับให้ผู้ว่าราชการจังหวัดทุกจังหวัด ต้องแก้ปัญหาที่ต้นเหตุ คือ ต้องกําจัดSupplyและขบวนการที่เกี่ยวข้องกับยาเสพติดให้หมดไป โดยเน้นการสกัดกั้นยาเสพติดทั้งในและนอกประเทศ ซึ่งต้องอาศัยการบูรณาการร่วมกันทุกฝ่ายทั้งทหาร ตํารวจ และฝ่ายปกครอง ในการปราบปรามผู้ค้ายาเสพติด พร้อมทั้งพัฒนามาตรฐานกระบวนการบําบัดรักษาทุกระบบให้มีประสิทธิภาพและครบวงจร ซึ่งกระทรวงมหาดไทยได้ร่วมกับสํานักงาน ป.ป.ส. ดําเนินการตามนโยบายของรัฐบาล โดยเฉพาะอย่างยิ่งกระบวนการบําบัดรักษาเพื่อให้ผู้เสพกลับคืนสู่สังคมได้อย่างมีความสุข และได้รับการยอมรับจากสังคม โดยเพิ่มหลักสูตรเรื่องการฝึกอาชีพให้กับผู้ผ่านการบําบัดตามความเหมาะสมเพื่อช่วยเหลือผู้ผ่านการบําบัดรักษาอย่างเป็นรูปธรรมนอกจากนี้ ยังมีการดําเนินการอื่น ๆ อาทิ การกําหนดมาตรการเร่งรัดขับเคลื่อนการแก้ไขปัญหายาเสพติดเร่งด่วนให้ห้วง 3 เดือน (พฤศจิกายน 2561 – มกราคม 2562) ตามข้อสั่งการนายกรัฐมนตรี ซึ่งได้กําหนดให้พื้นที่ 526 ตําบล 288 อําเภอ ใน 63 จังหวัด ให้ความสําคัญกับการสกัดกั้นยาเสพติดและแก้ไขปัญหายาเสพติดในพื้นที่เฉพาะ เช่น โรงงานอุตสาหกรรม โรงเรียน สถานบริการ เรือนจํา และแหล่งมั่วสุมต่าง ๆเพื่อปราบปรามและหยุดยั้งการแพร่ระบาดของยาเสพติด
รองปลัดกระทรวงมหาดไทยกล่าวเพิ่มเติมว่า สําหรับรูปแบบ“กาฬสินธุ์โมเดล”โดยกําหนดแผนให้ครอบคลุมการแก้ไขปัญหายาเสพติดในระยะยาว ซึ่งมีประเด็นเน้นหนัก 6 เรื่อง ได้แก่ 1) การสร้างภูมิคุ้มกันยาเสพติดให้กับเด็กและเยาวชน 2) การพัฒนาระบบการบําบัด การติดตาม ดูแลผู้ที่เข้ารับการบําบัด และให้ความช่วยเหลือทางด้านอาชีพ 3) การลดผลกระทบความเดือดร้อนต่อสังคมด้านอาชญากรรมที่มีต้นเหตุมาจากยาเสพติด 4) การเร่งรัดปราบปรามกลุ่มค้ายาเสพติดที่สําคัญในพื้นที่ที่เป็นแหล่งการค้า 5) การมีส่วนร่วมของประชาชนและทุกภาคส่วนในการป้องกันและแก้ไขปัญหายาเสพติด และ 6) การเพิ่มประสิทธิภาพในการบริหารจัดการป้องกันและแก้ไขปัญหายาเสพติดด้วยการนําเทคโนโลยีมาสนับสนุนการทํางาน ซึ่งในขณะนี้ ศูนย์อํานวยการป้องกันและปราบปรามยาเสพติดกระทรวงมหาดไทยได้สั่งการไปยังผู้ว่าราชการจังหวัดในฐานะผู้อํานวยการศูนย์อํานวยการป้องกันและปราบปรามยาเสพติดจังหวัดนําร่องทั้ง 9 จังหวัดเพื่อเร่งขับเคลื่อนการดําเนินงานป้องกันและแก้ไขปัญหายาเสพติด โดยนําโมเดลดังกล่าวมาปรับใช้ตามสภาวการณ์และบริบทที่เหมาะสมกับพื้นที่ให้สามารถบรรลุผลได้อย่างเป็นรูปธรรม.